**דף מידע והנחיות בנושא בדיקת MRI בהרדמה לילדים**

הורים יקרים שלום,

דף זה מרכז עבורכם מידע אודות בדיקת ה-MRI בהרדמה וכן הנחיות לקראת ביצוע הבדיקה. בדיקת MRI אינה כרוכה בכאב , אך היא צריכה להתבצע ללא תזוזת הילד. מסיבה זו יש צורך לבצע בדיקה תחת הרדמה כללית במרבית הבדיקות.

**חשוב!**

**המגנט עלול לגרום לתזוזה של מתכות שנמצאות בגוף ועלול להפריע לתפקודם התקין של קוצבי לב. אנו מבקשים בכל לשון של בקשה שתקראו בעיון את השאלון המצורף וענו על כל השאלות המצוינות בשאלון.**

**השדה המגנטי החזק משפיע גם על כרטיסים מגנטים לסוגיהם ומכשירים אלקטרונים. לפני הבדיקה יש להסיר תכשיטים, פירסינג, שעונים, סיכות ראש, מטבעות, כרטיסים מגנטים כולל כרטיסי אשראי, מכשירי שמיעה, משאבות אינסולין, משקפיים וביגוד עם אבזמים וכפתורים.**

**נא להביא לבדיקה:**

1. יש להגיע בליווי אדם נוסף
2. תעודה מזהה
3. הפניה רפואית לביצוע בדיקת MRI
4. **יש להצטייד בטפסי התחייבויות עבור בי"ח קפלן לפי השרות הנדרש**
5. בדיקות דימות קודמות ב- CD + תשובת פענוח מודפסת (במידה שלא בוצעו במרכז רפואי קפלן)
6. סיכומי אשפוז קודמים
7. תרופות קבועות
8. פריט שעשוי להרגיע את ילדכם (מוצץ, חיתול, צעצוע).
9. בקבוק עם מים או מיץ וכן חטיף אהוב  - לשתייה/אכילה לאחר ביצוע הבדיקה בלבד.

**הכנה לבדיקה בהרדמה:**

1. אסור לילד לאכול במהלך 6 שעות שלפני הבדיקה . בקבוק מטרנה יש לתת עד 6 שעות לפני הבדיקה.
2. תינוקות היונקים בלבד יכולים לינוק עד 4 שעות לפני הבדיקה.

מומלץ לתת מים בלבד עד שעתיים לפני הבדיקה.

1. יש לתת את כל התרופות הרגילות עם מעט מים. אין לתת תרופות הנלקחות ביחד עם אוכל. .- לברר עם הרדמה- אין מענה
2. יש להגיע עם בגדים להחלפה למקרה והבגדים יירטבו או יתלכלכו.
3. אנה הלבישו את הילדים בבגדים חמים ונוחים. אין להלביש בבגדים עם חלקי מתכת כגון אבזמים, רוכסנים ותיקתקים. לתינוקות ופעוטות מומלץ להביא סמיכה קטנה וכובע.

**הערות :**

1. יש להודיע למזכירות המכון במידה וישנם מסמרים, פלטינות, מתכות, רסיסים, קעקועים חדשים
2. לשינוי/ ביטול תור- נא להתקשר למכון MRI בימים א'-ה' בשעות 09:00-14:00
3. ניתן לצפות בממצאי הבדיקה לאחר כשלושה שבועות ממועד הבדיקה דרך האפליקציה של כללית
4. יש לשים לב שטופס ההתחייבות מיועד לבית חולים קפלן בלבד
5. יש להגיע בליווי אחד ההורים עם ת.ז. וספח במקרה שיש צורך באפוטרופוס יש להגיע עם אישורים רלוונטים בתוקף ות.ז.

רופא מרדים ואחות יקבלו אתכם לשיחה לצורך קבלת מידע רפואי על ילדכם . לאחר השיחה עם הרופא המרדים תתבקשו לחתום על טופס הסכמה לביצוע בדיקה בהרדמה. הצוות הרפואי ישגיח על ילדיכם במהלך הבדיקה.

לאחר הבדיקה - יעבור ילדכם לחדר ההתאוששות. בשלב זה תתבקשו להיות עם ילדכם ואחות תמשיך את ההשגחה עד להתעוררות המלאה. בשלבים הראשונים יקבל ילדכם  חמצן במסכה.

נשמח לענות על כל שאלתכם  בטל: 08-9441005 בין השעות : 09:00-14:00

בברכת בריאות שלמה,

צוות מכון MRI